Държавен вестник, бр. 81, 2016 г., стр. 37

БРОЙ  81	
Д Ъ Р Ж А В Е Н  В Е С Т Н И К 	
СТР.  37  
(3) Поддържането на долния участък задъл-
жава оператора да осигурява пропускателната 
способност на речното корито за проектните 
високи води на 500 m след малката язовирна 
стена.
Чл. 166. Режимите на работа на затворните 
органи на основните изпускатели при бързо 
понижение на водното ниво на язовирното 
езеро трябва да осигуряват срок на изтака-
не на езерото, не по-малък от минимално 
допустимия за гарантиране устойчивост на 
откосите, на насипните язовирни стени и на 
бреговете на водохранилището, посочен в 
инструкциите за експлоатация. 
Чл. 167. След потенциално застрашаващи 
сигурността на язовирната стена и съоръ-
женията към нея събития се предприемат 
извънредни наблюдения и измервания с КИС, 
ако съществува такава. 
Раздел IV
Експлоатация на малките язовирни стени и 
на съоръженията към тях в аварийни условия
Чл. 168. Аварийни условия на експлоатация 
на малките язовирни стени и на съоръженията 
към тях са условия, при които режимът на 
работа на едно или повече от тях надхвърля 
граничните изчислителни натоварвания и 
поне едно се намира в неработоспособно 
техническо състояние. 
Чл. 169. Експлоатацията на малките 
язовирни стени и на съоръженията към 
тях при аварийни условия се осъществява 
в съответствие с проектната документация, 
инструкциите за експлоатация и аварийния 
план на обекта. 
Чл. 170. Собственикът/операторът пред-
приема мерки за овладяване на последиците 
от аварията и за ограничаване на риска за 
хора, материални ценности и околна среда, 
като незабавно уведомява ДАМТН, кмета на 
общината, ГД „ПБЗН“ на МВР и съответната 
басейнова дирекция за управление на водите. 
Чл. 171. (1) Собственикът извършва оцен-
ка на сигурността и анализ на техническото 
състояние на авариралите малки язовирни 
стени и на съоръженията към тях. 
(2) Собственикът възлага на екип от екс-
перти изготвянето на доклад за оценка на 
сигурността и анализ на техническото състоя-
ние на язовирните стени и съоръженията към 
тях в аварийни условия и създава експертен 
технически съвет.
(3) Собственикът изпраща заключението 
на експертния технически съвет на ДАМТН, 
ГД „ПБЗН“, на областния управител и на 
съответната басейнова дирекция. 
Раздел V
Привеждане на малките язовирни стени и 
на съоръженията към тях в съответствие с 
изискванията на наредбата
Чл. 172. (1) Малките язовирни стени и 
съоръженията към тях, намиращи се в експло-
атация, които не отговарят на изискванията 
на тази наредба за изправно техническо състо-
яние, подлежат на оценка за възможността и 
целесъобразността от извършването на ремонт 
или реконструкция или за пристъпване към 
извеждането им от експлоатация и/или към 
ликвидация. 
(2) Оценката на сигурността и анализът на 
техническото състояние на малките язовирни 
стени и на съоръженията към тях по ал. 1 в 
различни условия на работа и предложение за 
по-нататъшната им експлоатация се извършва 
от експертен технически съвет на базата на 
изследвания, контролни измервания и проби, 
по показателите за конструктивна сигурност, 
за технологична сигурност, влиянието върху 
околната среда и според качествените призна-
ци за състояние, указани в проектната доку-
ментация на съоръжението и в тази наредба. 
Чл. 173. Резултатите от оценката на сигур-
ността и анализът на техническото състояние 
на малките язовирни стени и на съоръженията 
към тях в експлоатация се предоставят на об-
ластния управител за нуждите на КОТЕСЯС. 
Г л а в а  т р е т а
МОНИТОРИНГ ПРИ ЕКСПЛОАТАЦИЯТА 
НА МАЛКИТЕ ЯЗОВИРНИ СТЕНИ И НА 
СЪОРЪЖЕНИЯТА КЪМ ТЯХ
Раздел I
Общи положения
Чл. 174. (1) Техническият мониторинг оси-
гурява информация за оценка на сигурността 
на малките язовирни стени и на съоръженията 
към тях в експлоатация и възможност свое-
временно да се идентифицират потенциалните 
опасности.
(2) За всяка малка язовирна стена и съ-
оръженията към нея се създава база данни 
от измервания, която се поддържа актуална.
(3) Елементите на КИС са определени в 
проектната документация.
(4) За задължително необходими, като на-
лични, се считат следните елементи на КИС: 
1. геодезическа мрежа за следене на пове-
дението на язовирната стена;
2. нивомерно устройство за измерване на 
водно ниво и на наносите в язовирното езеро, 
което да осигурява връзка с информационната 
система за язовирите и съоръженията към 
тях на ДАМТН;
3. изграден пункт за измерване на филтри-
ралото водно количество под и през тялото 
на язовирната стена; 
4. нивомерен стълб в язовирното езеро за 
измерване на наносите. 
Чл. 175. Техническият мониторинг (на-
блюденията и измерванията, техният анализ 
и оценка) обхваща малката язовирна стена 
и съоръженията към нея, геоложката основа 
и бреговете в зоните на влияние в горния и 
долния участък.